cyanic-selkie/wikianc huggingface dataset:
Jan Kiepura
Karriere
Kiepura var ikke virksom kun på operascenen, men også på filmlerretet – han spilte i mange musikkfilmer. Med sin vakre stemme, fysiske attraktivitet og mesterlige teknikk gjorde han seg gjeldende som en av det 20. århundres største operasangere.
Han ble gravlagt på Powązki-kirkegården i Warszawa. Fra 1967 holdes det årlig en sangfestival i Krynica-Zdrój til hans ære.
Jørgen Smit
Jørgen Smit (født 21. juli 1916 i Bergen, død 10. mai 1991 i Arlesheim i Sveits) var en norsk lærer, foredragsholder og forfatter, hovedsakelig innenfor rammen av Antroposofisk selskap og Steinerskolebevegelsen. Han var generalsekretær for det norske antroposofiske selskap, medvirkende ved oppstarten av Rudolf Steinerseminaret i Järna i Sverige og medlem i det Allmenne antroposofiske selskaps «utøvende råd» ved Goetheanum i Dornach, Sveits.
Biografi
Jørgen Smit vokste opp som nummer to av syv sønner av Christian Smit i Bergen og senere i Oslo. Han studerte klassisk filologi i Oslo og Basel med det antikke Grekenland som hovedemne. Fra 1941 til 1965 arbeidet han som lærer ved Steinerskolen i Bergen. Ved siden av å arbeide som lærer begynte han tidlig å holde foredrag og talte da om en rekke temaer som for det meste berørte antroposofi og steinerskole.
Fra 1966 til 1975 bygget han opp lærerlinjen for steinererskolelærere ved Rudolf Steiner-seminaret i Järna, Sverige som han hadde vært med å starte allerede 1961. Slik vokste det fram et lærested i samarbeid med blant andre maleren Arne Klingborg, arkitekten Erik Assmussen og entreprenøren Åke Kumlander ved Østersjøens strand for antroposofisk inspirerte aktiviteter. I 1975 ble han utnevnt til medlem av det Allmenne antroposofiske selskaps «utøvende råd» i Dornach, Sveits.
Ved siden av disse plikter ble han også leder for «Ungdomsseksjonen» og senere leder for den «Pedagogiske seksjonen».
Tria nomina
Tria nomina (latin for «tre navn») er betegnelsen på navngivningen under Romerriket, f.eks. Gaius Julius Cæsar eller Marcus Tullius Cicero, der alle mannlige borgere bærer tre navn.
Som et eksempel bestod navnet Gaius Julius Cæsar av; fornavnet «Gaius», slektsnavnet «Julius» (ettersom han tilhørte Julii) og tilnavnet (slektsgrenen) «Cæsar» (et kallenavn som betydde noe slikt som «hårfagre» – noe ironisk, ettersom de Julianske Caesarene ofte var tynne i håret).
Romerske kvinner hadde ikke nødvendigvis noe eget fornavn, men brukte normalt den feminine formen av slektsnavnet (Julia – en kvinne fra slekten Julii, Cornelia – en kvinne fra slekten Cornelii, osv)
Åshild Irgens
Åshild Anita Irgens (født 7. februar 1976) er en norsk illustratør.
Bakgrunn og arbeid
Åshild Irgens har hovedfag fra Kunsthøyskolen i Oslo der hun var ferdig i 2005.
Irgens har illustrert en rekke barnebøker for forlagene Aschehoug, Cappelen Damm, Samlaget, Omnipax og Gyldendal, blant annet lettlestbøker, en ny versjon av Kvitebjørnen (2007) av Rasmus Løland og bildeboka Huset (2008) av Naja Marie Aidt. Hun har også illustrert Maria Parrs barneroman Tonje Glimmerdal som fikk Brageprisen i 2009. Fra 2013 til 2020 tegnet hun til psykolog Frode Thuens spalte i A-magasinet, Aftenpostens helgebilag. Tegningene er ofte utført i blyant med fargelegging i Photoshop.
Antonio Agliardi
Antonio Agliardi  (født 4. september 1832 i Cologno al Serio ved Bergamo i Italia, død 19. mars 1915 i Roma) var en av den katolske kirkes kardinaler.
Kherbet Rouha
Kherbet Rouha er en by i distriktet Rachaya i Libanon. Den ligger i Bekaadalen, rundt to km nordvest for Hermonfjellets topp. Byen har Libanons høyeste minaret, 100 m høy.
Antonio Agliardi
Han var tilknyttet det pavelige diplomati; han var først, fra 1884, apostolisk delegat i Britisk India, og senere nuntius til Bayern og i Østerrike, og Den romerske kurie.
Åshild Irgens
Bakgrunn og arbeid
Irgens har undervist i tegning og design og hatt verv tilknyttet illustrasjonfaget. Hun har mottatt priser for arbeidene i Visuelt og er innkjøpt til Nasjonalbibliotekets illustrasjonssamling. Høsten 2018 mottok hun den italienske litteraturprisen Premio Samarelli for illustrasjonene til Tonje Glimmerdal.
Antonio Agliardi
Han ble kreert til kardinal i 1896 av pave Leo XIII.
Han deltok ved konklavet 1903 som valgte pave Pius X, og konklavet 1914 som valgte pave Benedikt XV.
Episkopalgenealogi
Hans episkopalgenealogi er:
Ranch
En ranch (uttales ransj eller rænsj) er en betegnelse som er vanlig i USA og Mexico på en storgård hvor det drives med kveg eller annen bufe.
Ordet ranch stammer fra det spanske ordet rancho som har grunnbetydning messe (på et skip), og har overførte betydninger som fellesmåltid, felleshushold, hytte eller en stor krøterfarm.
Begrepet ranch brukes stort sett bare i Nord-Amerika. I Sør-Amerika viser istedet Rancho til en mindre gård, mens storgårder ofte kalles for estancia.
Osumi (Kagoshima)
Ōsumi (大隅町; -chou) var en by i Soo-distriktet, Kagoshima, Japan. Den 1. juli, 2005 ble byen slått sammen med Sueyoshi og Takarabe for å danne Soo.
I 2003, hadde Osumi et innbyggertall på 12,941, med 88,89 mennesker per km². Området var 145,58 km² stort.
Blue Mountains (Australia)
Blue Mountains er et fjellområde i den australske delstaten New South Wales. Området begynner omkring 48 km. vest for Sydney.
Politisk er Blue Mountains-regionen offisielt avgrenset av elvene Nepean og Hawkesbury i øst, Coxs-elven og Burragorang-sjøen i vest og sør, og elvene Wolgan og Colo i nord. Geologisk er den noe større og ligger det i de sentrale delene av Sydney Basin.
Området er i stor grad et sandstensplatå med dype, forrevne kløfter på opp til 760 meter. Det høyeste punktet ligger 1 200 moh. Store deler av området er en del av verdensarvstedet Greater Blue Mountains Area, et område som består av sju nasjonalparkområder og et såkalt «conservation reserve» (miljøverna område).
Historie
Da europeerne ankom Australia hadde Blue Mountains allerede vært bosatt av mennesker i flere årtusen. Bevis for dette kan man finne flere steder. I Red Hands Cave ei hule nær Glenbrook, finner man håndavtrykk av både barn og voksne. Den sørlige sida av Queen Elizabeth Drive, ved Wentworth Falls, kan man finne en steinknaus med flere sliperenner som har blitt til ved at noen har slipt for eksempel en steinkniv mot knausen. Det finnes også hulemalerier av dyrespor med mer. Området er best kjent som Kings Tableland Aboriginal Site og kan dateres 22 000 år tilbake.
Den første guvernøren av New South Wales, Arthur Phillip, oppdaget Blue Mountains utstrekning fra et høydedrag ved dagens Oakhill College i Castle Hill. Han gav området navnet Carmarthen Hills, «omtrent førti til seksti miles borte» og han merket seg at det ville gjøre seg godt som myndighetenes eiendom. Utsikten Arthur Phillip hadde i sine dager, kan bli sett den dag i dag. I 1799 etablerte Gidley King en fengselsby for politiske fanger fra Irland og Skottland.
Guillermo Vilas
Guillermo Vilas (født 17. august 1952 i Mar del Plata i Argentina) er en tidligere profesjonell tennisspiller.
Blue Mountains (Australia)
Historie
De innfødte aboriginene kjente til to veier over fjellstrøkene: Bilpin Ridge, som nå er veistrekningen til Bells Line of Road mellom Richmond og Bell, og Coxelva, ei sideelv til Nepeanelva. Denne kunne følges motstrøms til de langstrakte slettene i Kanimbladalen, et sted passende for jordbruk.
Europeiske nybyggere ville nå fruktbare landområder som lå på den andre sida av fjella. Mange var redde for at kriminelle kom til å flykte i denne retningen, men det blei sagt at dette var umulig, ettersom fjella var så godt som umulige å komme seg gjennom. Denne tanken passa myndighetene godt, da ryktet om et uovervinnelig fjellområde ville skremme fangene fra å flykte i denne retningen.
John Wilson, en tidligere fange, kan ha vært den første europeeren som kryssa Blue Mountains. Man regner også med at Mathew Everingham kan ha hatt en delvis vellykka reise gjennom fjellene i 1795. Antagelsen er basert på noen av hans brev som kom opp i lyset på 1980-tallet. John Wilson ankom med den første flåte i 1788 og blei frigitt i 1792. Han bosatte seg i skogene og levde sammen med aboriginene og skal også ha fungert som et kontaktledd mellom dem og nybyggerne. Da han reiste tilbake til Sydney fortalte han at han hadde utforska områder som strakk seg opp til 100 miles ut fra Sydney. Han hevdet også at han hadde vært forbi fjellene. Hans skildringer og observasjoner var hovedsakelig korrekte, og det er mulig at han med aboriginenes hjelp kryssa fjellene via Coxselvas inngang.
Guvernør Hunter blei imponert over Wilsons ferdigheter og sendte ham på en ekspedisjon med John Price og andre i januar 1798. Gjengen kryssa Nepeanelva og forflytta seg sørvestover mot det området som i dag kalles Mittagong. Her begynte de å gå rett mot vest og fant ei rute langs fjellryggen der dagens Wombeyan Caves Road finnes. I denne delen av ekspedisjonen fant de ei rute som leda vest for fjella. På denne måten var det mulig å gå rundt dem i stedet for over dem. I mars samme år tok Wilson og Price en risikofylt reise til Cambdenområdet, og deretter fortsatte de lenger mot sør til de oppdaga Thirlmeresjøene. De nådde nesten det stedet som i dag kalles Goulburn.
Det er mulig at måla som blei nådd på denne ekspedisjonen blei tona ned av Hunter, som kanskje ikke ville la fangene få vite at det fantes en relativt lett måte å komme seg bort fra Sydney. Wilson blei drept av aboriginer etter å ha kidnappet en av deres kvinner. Han fikk aldri æra for å være den første som kryssa Blue Mountains, kanskje fordi hans reise ved Coxselva ikke kunne bli stadfesta. Hans oppdagelse av ruta vest for Mittagong kan ha vært en viktig del av kolonimaktas mål om å nå de store sandsteindekte områdene vest for Nepean.
Mange mennesker reiste på oppdagelsesreiser i forskjellige deler av fjellene, fra Bilpin Ridge til de sørlige områdene, som nå utgjør Kanangra-Boyd nasjonalpark. Likevel har man ennå ikke funnet en helt bestemt rute gjennom området.
Guillermo Vilas
Vilas beste sesong var i 1977 da han vant 16 av 33 turneringer hvilket gjorde at han kom opp i samme antall som Rod Laver hadde klart i løpet av en sesong. Han vant hele 50 kamper på rad, en seiersrekke som ble brutt av Ilie Nastase som da brukte en «spagettistrenget» rackett. Denne typen strenger ble kort tid etterpå forbudt på grunn av at det førte til ekstremt skrudde baller med uberegnelig sprett. I løpet av 1977-sesongen vant han blant annet Grand Slam-turneringene French Open og US Open. Han innehadde også lenge rekorden for flest antall seire på rad på grusunderlag. Denne rekorden på 53 ble slått av Rafael Nadal i mai 2006.
Blue Mountains (Australia)
Historie
I november 1813 sendte Macquarie George Evans, en eventyrer på en reise for å stadfeste oppdagelsene gjort av Blaxland og hans følge. Han fikk også i oppdrag å finne ut om det var nok fruktbart land til å grunnlegge bebyggelse. Dette temaet hadde blitt mer viktig da kolonien kjempa mot tørke.
Evans og hans følge nådde Fish- og Macquarieelvene og Bathurst. Den 7. juli 1814 begynte bygginga av en vei gjennom fjellene. Byggearbeidet var leda av William Cox. Arbeidet blei beordra av guvernør Macquarie. 30 fangearbeidere og 8 vakter fullførte veiarbeidet den 14. januar 1815 etter 27 ukers hardt arbeid.
Guillermo Vilas
Guillermo Vilas spilte også på det argentinske Davis Cup-laget. I årene 1970–73 og 1975–84 spilte han totalt 81 Davis Cup-kamper hvorav han vant 57.
Blue Mountains (Australia)
Historie
Blue Mountains har høye forekomster av kull og leirskifer, og utvinning av disse blei satt i gang ei kort stund etter bygginga av den første veien. J.B. North dreiv ei leirskifelmine i Megalong Valley på 1800-tallet og gruvedrift blei påbegynt flere steder. Steder der man hadde gruvedrift var Jamison Valley, Grose Valley, Newnes, Glen Davis og Asgard Swamp-området nær Mount Victoria. Leirskiferutvinning blei i det lange løp en fiasko, det svarte seg ikke økonomisk.
Guillermo Vilas
Vilas ble i 1991 opptatt i International Tennis Hall of Fame.
Blue Mountains (Australia)
Klima
Klimaet er variert. Ved Katoomba (1010 moh) er temperaturene om dagen vanligvis i 20-tallet mens det noen ganger kan komme opp i 30 grader eller mer. Nattemperaturene er vanligvis 10 eller mer. I løpet av vinteren er temperaturene vanligvis rundt 12 til 13°C om dagen og rundt −3°C i de klare netter, mens det er rundt 2 eller 3°C i netter med skydekke. Det finnes rundt to eller tre dager med snø i året. I de lave fjellene er klimaet en god del varmere.
Primitive Advent Christian Church
Primitive Advent Christian Church er et lite samfunn av adventister som brøt ut av Advent Christian Church.
Blue Mountains (Australia)
Klima
Årlig regnmengde er rundt 1050 mm i det øvre Blue Mountains med mange tåkefulle dager.
Primitive Advent Christian Church
Samfunnet brukes ordet «Primitive» for å vise at de mener de følger den opprinnelige læren til kirken. De skiller seg fra Advent Christian Church hovedsakelig ved at de praktiserer rituell fotvasking og at de krever gjendåp for personer som har forlatt samfunnet dersom de kommer tilbake.
European Hot 100 Singles
I løpet av de 26 årene listen eksisterte, hadde over 400 sanger toppet listen. Den siste listen ble publisert 11. desember 2010, etter at Billboard stengte sitt London-kontor. Den siste sangen som toppet listen, var «Only Girl (in the World)» med Rihanna. Per 2018 er Nielsen SoundScan International-baserte Euro Digital Songs og Euro Digital Tracks de eneste felles-europeiske hitlistene som Billboard publiserer.
Blue Mountains (Australia)
Geografi
Den naturlige vegetasjonen i de høytliggende fjellsidene er vanligvis eucalyptusskoger. Vegetasjon man vanligvis finner i varme områder finnes på platåkantene over klipper. I canyonene vil man ofte finne tempererte regnskoger. Det finnes også mange sumpområder med strå og tjukk mørk jord. Wollemia nobilis, «Wollemiafuru» er en overlevende art fra den tidlige vegetasjonen i Gondwana, og man kan finne disse trærne i det isolerte dalstrøka i Wollemi nasjonalpark.
European Hot 100 Singles
Europarade Top 40
Det første forsøket på å etablere en pan-europeisk hitliste var Europarade, som ble startet vinteren 1976 av den nederlandske kringkasteren TROS. I starten var hitlisten basert på salgstall fra seks land: Belgia, Frankrike, Nederland, Spania, Storbritannia og Tyskland. I 1979 kom også Danmark og Italia med i samarbeidet, og utover i 1980-årene ble også salgstall fra Irland, Sveits og Østerrike innarbeidet i listen. Listen ble utarbeidet ved å ta de 15 mest solgte singlene i hvert land, og ga dem dermed poeng fra 1 til 15 ut fra hvilken plassering de hadde på topp 15-listen. Sangen med flest poeng, ble dermed vurdert som Europas mest populære låt. «Europarade»-listen ble trykket i Music Week og det nederlandske magasinet Hitkrant.
Blue Mountains (Australia)
Geografi
De største naturkatastrofene som inntreffer området er skogbrann og kraftige stormer. I de siste åra har de lave fjellene blitt utsatt for mange skogbranner som har ført til store tap av eiendommer men relativt få døsfall. De øvre og høyere fjella hadde ikke hatt store skogbranner i noen tiår før desember 2002 (Blackheath Glen Fire) og november 2006 da ilden faretruende spredte seg til bebygde områder. Denne siste brannen brant nesten i en måned, men ødela ikke eiendom eller drepte mennesker.
Status som verdensarv
Greater Blue Mountains-området kom på UNESCOs verdensarvliste den 29. november 2000. Området blei med dette det fjerde i New South Wales på lista. Området omfatter om lag 10 000 km²; Blue Mountains, Kanangra-Boyd, Wollemi, hagene av stein, Yengo, Nattai og Thirlmeresjøenes nasjonalpark i tillegg til Jenolahulenes bevaringsreservat.
European Hot 100 Singles
Euro Hot 100
I mars 1984 etablerte det Amsterdam-baserte magasinet Music & Media sin egen singelliste, kalt «Eurochart Hot 100». Hitlisten baserte seg på salgstall for singler i 15 europeiske land: Belgia (Flandern og Vallonia), Danmark, Finland, Frankrike, Irland, Italia, Nederland, Norge, Spania, Storbritannia, Sveits, Sverige, Tyskland, Ungarn og Østerrike. Den felles-europeiske listen ble satt sammen ved å ta listeplasseringene i hvert land, kombinert med prosentvis salgstall for sangene i hvert lands platemarked.
I 1986–87 ble Eurochart også et musikk-tv-program på tv-kanalen Music Box med den nederlandske programlederen Erik de Zwart. Et tilhørende radioprogram, The Coca-Cola Eurochart Hot 100 ble også sendt på britisk reklameradio i en viss periode i 1990-årene. Radioprogrammet ble ledet av DJ-en Pat Sharp og ble sendt på britiske kommersielle kanaler som Radio Trent, BRMB, Viking FM og GWR FM.
Eurochart ble raskt populært, siden den baserte seg på salgstall fra mange land. I januar 1986 ble Music & Media som publiserte listen, en Billboard-publikasjon. Og i november samme år ble Music & Media's Eurochart Top 100 brukt som grunnlag da Billboard selv trykket sin egen European Hot 100 Singles. Billboards liste ble satt sammen med et eget poengsystem basert på IFPIs offisielle salgstall og hvert lands størrelse.
Billboard etablerte også en egen albumliste, European Hot 100 Albums.
Primitive Advent Christian Church
Kirken er meget liten, og hadde bare omkring 400 medlemmer i ni menigheter på begynnelsen av 1990-tallet.
Gaziemir
Gaziemir er en by med 136 273 innbyggere (2017) i den tyrkiske provinsen İzmir. Den ligger nord for Menderes, sør for Karabağlar og vest for Buca.
Michael Logue
Michael Logue  (født 1. oktober 1840 i Duringings, Kilmacrennan i Irland, død 19. november 1924 i Armagh) var en av den katolske kirkes kardinaler. H
Han ble kreert til kardinal i 1893 av pave Leo XIII, med Santa Maria della Pace som tittelkirke. Han deltok ved konklavet 1903 som valgte pave Pius X, konklavet 1914 som valgte pave Benedikt XV, og konklavet 1922 som valgte pave Pius XI.
Episkopalgenealogi
Hans episkopalgenealogi er:
Ricardo Ferretti
Ricardo Ferretti (født 22. februar 1954 i Rio de Janeiro) er en brasiliansk fotballtrener og tidligere fotballspiller som er hovedtrener for den meksikanske klubben Tigres de la UANL.
Norgesmesterskapet for brassband 1981
Norgesmesterskapet 1981 ble vunnet av Eikanger-Bjørsvik Musikklag (dirigent Helge Haukås).
Resultat og musikk
1. divisjon
2. divisjon
Kleppe Musikklag vant 2. divisjon - pliktverk Sinfonietta (Joseph Horovitz); dommere var: Geoffrey Brand, Herbert Møller og Ragnar Maalen.
Lillebror Sande Larsen
Bjørn «Lillebror» Sande Larsen (født 4. januar 1964 i Nøtterøy) er en norsk musiker og underholder.
Sande Larsen var Reisesjekkens pianist og sidekick til programleder Helge Hammelow-Berg i fem år. Han sluttet i 1996, etter nesten 450 program. Han har vært artist både før og etter suksessen på TV Norge og jobber som musiker, programleder, konferansier og pianoentertainer. Han har også arbeidet som låtskriver for en rekke band og artister, mest innen sjangre som danseband, country og norsk pop. Sande Larsen har også produsert musikk i sitt studio hjemme på Nøtterøy.
I september 2014 åpnet Lillebror Sande Larsen sin egen pianobar, «Lillebror's», i Puerto Rico på Gran Canaria. I november 2016 utvidet han sin pianobar i Puerto Rico med egen restaurant, Lillebrors Grill House. I november 2019 åpnet han ytterligere en pianobar i Playa del Ingles, Do-Re-Mi, på Yumbo-senteret.
Den demografiske overgangsmodellen
Den demografiske overgangsmodellen er en modell som brukes for å beskrive hvordan et land eller en region gjennom et historisk forløp gjennomgår en overgang fra høye fødsels- og dødsrater til lave. Modellen deler fødsels- og dødsratene inn i fem ulike faser.
Fase 1: førindustrielle samfunn
Fase 1 beskriver førindustrielle samfunn, hvor både fødsels- og dødsraten er høy og sterkt svingende etter naturlige hendelser, for eksempel epidemier, sult og oversvømmelser. Dessuten mangler ofte land med så stor dødelighet det meste av det vi kaller materiell utvikling. På grunn av den høye dødsraten var det nødvendig med relativ konstant og ung befolkning. Barn bidro til husholdningsøkonomien fra tidlig alder og fikk ingen utdanning, og var derfor en viktig tilgang for hver families mulighet til å overleve. Norge var i denne fasen før den industrielle revolusjonen.
Fase 2: fallende dødsrate, høy fødselsrate
I den neste fasen viser dødsraten en fallende tendens, for eksempel på grunn av bedre folkehelse og at de smittsomme sykdommene er på vei ut, mens fødselsraten er fortsatt høy. Forandringene som ledet til dette stadiet i Europa ble innledet i jordbruksrevolusjonen på 1700-tallet og gikk til å begynne med ganske langsomt. På 1900-tallet sank dødsraten i i-landene raskere. Land som befinner seg i dette stadiet i dag er blant annet Jemen, Afghanistan, Palestina, Bhutan og Laos samt store deler av Subsaharisk Afrika (utenom Sør-Afrika, Zimbabwe, Botswana, Swaziland, Lesotho, Namibia, Kenya og Ghana, som har begynt å forflytte seg til fase 3). Norge var i denne fasen mellom 1820 og 1880, etter den industrielle revolusjonen.
At dødsraten synker skyldes først og fremst to faktorer:
En konsekvens av de synkende dødstallene ved fase to er rask stigende befolkningsvekst (noe som kan føre til overbefolkning) da skillet mellom døds- og fødselsratene blir stort, fordi dødsratene synker uten at fødselsratene forandrer seg særlig. Denne forandringen inntraff i nordvestlige Europa på 1800-tallet på grunn av den industrielle revolusjon. På andre halvdel av 1900-tallet kom mange u-land inn i fase to, hvilket har ført til en stor befolkningseksplosjon.
Karakteristisk for fase to er forandring i befolkningens aldersstruktur. I fase 1 dør flest i alderen mellom 5 og 10. Dette fører til at befolkningen i fase to blir yngre og yngre. Mange får barn like tidlig i livet som deres foreldre, og fruktbarheten er fortsatt høy. Bunnen i befolkningspyramiden øker først, slik at befolkningsøkningen akselererer. Aldersstrukturen i en slik befolkning illustrerers her av et eksempel, fordelingen i Angola i 2005.
Fase 3: fødselsraten synker
Vekstraten begynner å falle ved at fødselsraten synker. Tilveksten er fortsatt høy, men avtakende. Dødsraten begynner å stabilisere seg.
Forandringene i aldersstruktur fører til at andelen ungdommer blir mindre, og med tiden en aldrende befolkning. Befolkningspyramiden blir mindre og mindre triangulær, og ser mer ut som en langstrakt ballong. Under perioden øker antall arbeidsføre, hvilket fører til at det blir mulig å øke den økonomiske tilveksten.
Dersom de ovennevnte faktorene ikke spiller inn, slik at fødselsraten ikke faller, og landet ikke fortsetter til fase fire.
Land som har opplevd at fruktbarheten minsker med over 40 % fra sine tidligere nivåer er blant annet: Costa Rica, El Salvador, Panama, Jamaica, Mexico, Colombia, Ecuador, Guyana, Surinam, Filippinene, Indonesia, Malaysia, Sri Lanka, Tyrkia, Aserbajdsjan, Turkmenistan, Usbekistan, Egypt, Tunisia, Algerie, Marokko, Libanon, Sør-Afrika og mange stillehavsøyer.
Land som har opplevd at fruktbarheten minsker med mellom 25 og 40 % er blant annet: Honduras, Guatemala, Nicaragua, Paraguay, Bolivia, Vietnam, Burma, India, Bangladesh, Tadsjikistan, Iran, Jordan, Qatar, De forente arabiske emirater, Zimbabwe og Botswana.
Land som har opplevd at fruktbarheten minsker med mellom 10 og 25 % er blant annet: Haiti, Papua Ny-Guinea, Nepal, Pakistan, Syria, Irak, Saudi-Arabia, Libya, Sudan, Botswana, Kenya, Ghana og Senegal. Norge var i denne fasen i årene rundt overgangen til det 20. århundret.
Fase 4: relativt stabile befolkningstall
Ved fase 4 er både fødsels- og dødsratene lave, og befolkningen er relativt stabil. Det materielle ressursgrunnlaget er solid i samfunnet i denne fasen. Det har vist seg at denne fasen fører til synkende befolkningsvekst, hvilket fører til den tenkte fase 5.
Land som har et totalt fruktbarhetsnivå på under 2,5 i år 1997 (det vil si i fase 4) er blant annet USA, Canada, Brasil, Australia, New Zealand, størsteparten av Europa, Bahamas, Puerto Rico, Trinidad og Tobago, Brasil, Sri Lanka, Singapore, Kina, Nord-Korea, Thailand og Mauritius.
Fase 5: Negativ-naturlig befolkningsvekst
På grunn av at fødselsraten har sunket de siste årene har gjennomsnittsalderen blitt høyere. Dette gjør at fødselsraten her kan bli mindre enn dødsraten. Dette stadiet er kun en tenkt fase, da det ikke er noen land som har gjennomgått denne ennå.
Land som Tyskland, Italia, Spania, Sør-Korea, Portugal, Hellas og fremfor alt Japan har likevel en fødselsrate som ligger under dødsraten, og befolkningstallet er derfor synkende. Størsteparten av befolkningsveksten i disse landene er basert på innvandring. Fødselsratene i Kina, Hongkong, Singapore, Thailand og Cuba er også lavere enn dødsratene, men befolkningen har ikke sunket merkbart enda, fordi befolkningen i disse landene er relativt ung.
Den demografiske overgangsmodellen i i-land
Den demografiske gjennomgangen er noe alle i-land har til felles. Disse landene viser en tydelig forbindelse mellom den demografiske overgangen og overgangen fra jordbruksøkonomien til industri og urbanisering (selv om afrikanske land som Uganda har en tilsvarende overgang uten den industrielle biten, sannsynligvis på grunn av rask urbanisering uavhengig av økonomisk utvikling). Øst i Asia begynner nyindustrialiserte land som Thailand og Sør-Korea å bevege seg mot fase 4 i den demografiske overgangsmodellen.
Norge
I Norges tilfelle var både fødsels- og dødsraten høy helt fram til 1800-tallet (fase 1). I 1789 ble det faktisk målt en høyere dødsrate enn fødselsrate. Dødeligheten begynte å avta rundt 1820 (fase 2), mens fødselsraten avtok rundt 1870–1880 (fase 3). Viktige årsaker var slutt på de store krigene, bedre tilgang på mat og færre epidemiske sykdommer. Denne fasen varte fram til rundt 1930-tallet. Dødsraten ble mindre og mindre i dette tidsrommet. Den totale tilveksten til det norske samfunnet på denne tiden ble enda mindre på grunn av ting som for eksempel stor utvandring til USA og andre land. Fra 1930-tallet var folk mer bevisst på barnebegrensing og fødselsraten sank.
L·l (bokstav)
L·l og l·l (to l-er med en prikk mellom, katalansk: ela geminada) er en bokstavkombinasjon som brukes på katalansk. Man bruker en prikk (punt volat [flyvende prikk]) for å skille den fra bokstavkombinasjonen ll. Mens ll representerer en palatal lateral (/ʎ/), representerer l·l en «lang l» (/l:/).
Den demografiske overgangsmodellen
Den demografiske overgangsmodellen i U-land
De fleste u-land, som for eksempel Afghanistan (som preges av høy dødsrate, særlig blant spedbarn), befinner seg i fase 2 og 3. Det er neppe realistisk at alle land gjennomfører den demografiske overgangen på samme måte som i I-landene. Hvis man ser på u-landene i dag, er ikke utviklingen alltid lik det som har skjedd i de fleste I-land. Alle land i verden, også de fattigste, har hatt en nedgang i dødsraten. For verdens u-land har utviklingen i siste halvdel av 1900-tallet og på 2000-tallet gått mye kjappere enn den gjorde for I-landene i den tilsvarende fasen på 1800-tallet. I tillegg har de fleste u-landene en nedgang i fødselsraten, og har hatt en vesentlig kortere fase 2, enn hva tilfellet var i i-landene.
Litteratur
•Solerød, H. (2003): Mennesker og ressurser. 2.utg. Gyldendal, Oslo. (Kap. 5)
L·l (bokstav)
I Unicode finnes det en egen utgave av bokstaven l for å skrive nettopp ela geminada: Den ser ut som en l etterfulgt av en flyvende prikk, og så må den andre l-en skrives inn separat etterpå. Denne l-en har kodene: U+013F (Ŀ) og U+0140 (ŀ). Disse tegnene brukes sjelden, i stedet kodes den som tre separate elementer: to l-er med en prikk mellom – U+00B7 (·). På et spansk tastatur finner man denne prikken i posisjonen shift + 3.
Interpunct
Barbarella (film)
Barbarella er en engelskspråklig fransk-italiensk eventyr- og science fiction-film fra 1968 med Jane Fonda i hovedrollen. Regi er ved Roger Vadim.
Barbarella er en filmatisering av den første franske tegneserien for voksne, Barbarella, som hadde suksess på 1960-tallet. I filmen er en lettkledd Jane Fonda hovedattraksjonen. Filmen har en del erotiske scener.
Handling
Det har vært fred i universet i flere århundrer, men nå har oppfinneren Durand Durand laget et positronstrålevåpen som truer freden. Barbarella (Fonda) er en «femstjernet astronavigatrise» med oppdrag å ordne opp i problemene.
Om filmen
Filmen ble både en kommersiell og en kritikermessig fiasko da den ble lansert. I USA spilte den inn bare drøyt 600,000 dollar, og ble dårlig mottatt av kritikerne. Filmen ble imidlertid bedre mottatt da den ble relansert i 1977, og den har siden opparbeidet en viss kultfilm-status. Den har oppnådd 73 % på Rotten Tomatoes.
Ottar (tidsskrift)
Ottar er et populærvitenskapelig tidsskrift som blir utgitt av Tromsø Museum. Tidsskriftet har blitt utgitt siden 1954, og kommer ut fem ganger i året. Ottar har artikler om nordnorsk og arktisk natur, kultur og samfunnsliv. Tidsskriftet har et opplag på 6,500, og er oppkalt etter vikingehøvdingen Ottar fra Hålogaland.
Tofane
Tofane (flertall av italiensk Tofana) er en 8 km lang fjellkjede i Dolomittene rett vest for Cortina d'Ampezzo. De tre hovedtoppene er:
Tofanes nabofjellkjede i vest er Fanes.
Bryting under Panamerikanske leker 1955
Bryting under Panamerikanske leker 1955. Bryting var med som en av nitten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var totalt 8 vektklasser i fristil for menn. USA ble beste nasjon foran Argentina begge med fire gullmedaljer hver.
Monte Cristallo
Monte Cristallo («krystallfjellet») er et 3216 meter høyt fjell i Dolomittene, nordøst for Cortina d'Ampezzo. Sammen med bl.a. Cima di Mezzo (3154 moh.), Piz Popena (3152 moh.) og Cristallino d'Ampezzo (3036 moh.) utgjør Monte Cristallo den såkalte Cristallogruppa. Denne grenser til Prags-Dolomittene i nord (via Cimabanchepasset), til Sexten-Dolomittene i øst (via San Angelo-passet) og til Sorapiss i syd (via Tre Croci-passet).
Cristallo (monte)
Sinders
Sinders (støperikoks) betyr aske på latinsk. Sinders er en hard og tung koks med høy antennelsestemperatur, om lag 600 °C. Den er tung og tett og inneholder lite svovel.
Sinders brukes i metallurgiske prosesser og som fast brensel i smelteovner, f.eks når man smelter om skrapjern til stål. Sinders brukes også som brensel i sentralfyringsanlegg.
Majin
Maijin (魔神) er et japansk uttrykk for et magisk vesen, for eksempel en ånd eller en trollmann. Uttrykket kan også henvise til en demon eller en ond skapning.
Konak (İzmir)
Konak er en by med 363 181 innbyggere (2017) i den tyrkiske provinsen İzmir. Den ligger nord for Buca, sør for Egeerhavet og vest for Bornova.
Gladwyn Jebb
Jebb ble slått til ridder i 1949 og ble i 1960 gitt arvelig adelskap som baron Gladwyn. Han ble utnevnt til storkorsridder av Sankt Mikaels og Sankt Georgs orden og av Den kongelige Victoriaordenen og var følgesvenn av Order of the Bath.
Caponiidae
Utseende
Små (2-6 mm), gjerne brungule, avlange edderkopper. De kan ligne på små eksemplarer av familien Dysderidae. Et særtrekk ved denne familien er at tallet på øyne, som vanligvis er svært konstant hos edderkopper, kan variere mye – hos noen arter kan det også endre seg når edderkoppen vokser og bytter hud. De fleste har bare to øyne, men det finnes også arter med fire, seks eller åtte øyne.
Levevis
Forholdsvis lite er kjent om biologien til denne gruppen, men man vet at noen av artene jakter på andre edderkopper. De spinner ikke fangstnett. De er ofte funnet under steiner i tørre områder.
Utbredelse
Familien er utbredt i Amerika fra det sørlige USA sørover, og i Afrika, dessuten er det nylig oppdaget to arter fra henholdsvis Iran og Laos i Asia.
Pedro Segura Saenz
Pedro Segura y Sáenz  (født 4. desember 1880 i Carazo ved Osma i Spania, død 8. april 1957 i Madrid) var en av den katolske kirkes kardinaler.
Han var hjelpebiskop i Valladolid 1916–1920, biskop av Coria-Cáceres 1920–1926, erkebiskop av Burgos 1926–1927, av Toledo (og dermed den spanske kirkes primas) 1927–1931. Den republikanske regjeringen utviste ham fra Spania i juli 1931, og i eksil i Frankrike fratrådte han sitt embede i september. Han kom til Roma i desember. Senere ble han erkebiskop av Sevilla 1938–1957.
Han ble kreert til kardinal i 1927 av pave Pius XI.
Han deltok ved konklavet 1939 som valgte pave Pius XII.
Episkopalgenealogi
Hans episkopalgenealogi er:
Aston Villa FC
Aston Villa Football Club er en engelsk fotballklubb som spiller i Premier League.
Klubben ble stiftet i 1874, og var en av tolv klubber som startet The Football League i 1888. «The Villans», som er kallenavnet til Aston Villa, spiller hjemmekampene sine på Villa Park i Birmingham. Birmingham, som er Englands nest største by, ligger i den engelske regionen Vest-Midlands, omtrent 20 mil nordvest for London. 26. mai 1982 vant Aston Villa Europacup-finalen mot Bayern München 1–0 på Feyenoord Stadion i Rotterdam, noe som er klubbens hittil største meritt. Aston Villa er syv ganger ligamestre, 7 ganger FA-cup vinnere, 5 ganger ligacup-vinnere og totalt den 5. mestvinnende klubben i England.
Aston Villa spiller sitt viktigste derby mot den bitre rivalen Birmingham City. Dette oppgjøret er kjent under navnet Second City derby og har blitt spilt siden 1879.
Eiere av klubben er NSWE (55 %) og Recon (45 %). Førstnevnte er et selskap eid av den egyptiske milliardæren Nassef Sawiris og den amerikanske milliardæren Wes Edens. De kjøpte opp majoriteten av eierandelene i klubben fra Xia Jiantong ( Recon-gruppen) før 2018/2019-sesongen. Dagens CEO er Christian Purslow, med Jesús García Pitarch (også kalt 'Sosa') som 'Director of football'.
Spillerstall
Oppdatert 31. juli 2023
Kjente spillere
Olof Mellberg
Gambia under Sommer-OL 1992
Gambia under Sommer-OL 1992. Fem sportsutøvere fra Gambia deltok i friidrett under Sommer-OL 1992 i Barcelona. Det var tredje gangen Gambia deltok i et sommer-OL, de vant ikke noen medaljer.
Skin Yard
Skin Yard var et grunge band som ble startet i 1985. Bandet er vel mest kjent for trommeslagern Matt Cameron fra Soundgarden og Pearl Jam, men de er også kjent for Jack Endino som er en produser og musiker, men han er mest kjent som en produser. Matt sluttet i bandet i 1986, men de gjenværende medlemmene klarte å holde bandet helt til 1993 da bandet slo opp. Da bandet slo opp begynte trommeslageren Barrett Martin å jobbe med det kjente rockebandet R.E.M. og senere Mad Season og Screaming Trees.
Bøverdalen
Bøverdalen er et dalføre i Lom kommune, oppkalt etter elva Bøvra. Dalføret begynner ved Bøverbreen og ender ved kommunesenteret Fossbergom. Fylkesvei 55 følger deler av Bøverdalen. I Bøverdalen er det flere turistattraksjoner, blant annet er utgangspunkt for turer til Galdhøpiggen i dalen. Bøverdalen sogn deler prest med Lom og Garmo sogn. Dalføret har også en barnehage og en nedlagt todelt skole, Odda skule. Dalføret har mange turiststeder, blant annet Røisheim og Elveseter.
«Sagasøylen», laget av billedkunstneren Wilhelm Rasmussen, ble i 1992 reist ved Elveseter turisthotell i Leirdalen, som er en sidedal til Bøverdalen.
Mads Wiel Nygaards legat
Mads Wiel Nygaards legat er en skjønnlitterær pris som utdeles årlig av forlaget Aschehoug. Prisen skal være en anerkjennelse av et kvalifisert forfatterskap, og utdeles etter innstilling fra forlagets redaksjon og ledelse. Den kan ikke søkes.
Mads Wiel Nygaard var administrerende direktør i Aschehoug 1940–1952.
CONCACAFs mestercup
CONCACAFs mestercup var den viktigste turneringa for klubblag i CONCACAF fra 1962 til 2008, da den ble erstatta av CONCACAFs mesterliga. Laga som vant turneringen flest ganger er Cruz Azul og América fra Mexico, begge med 5 seiere hver. Turneringa var dominert av meksikanske lag, som til sammen tok 24 titler. Landet med nest flest titler er Costa Rica, med seks. Mestercupens siste vinner ble meksikanske Pachuca.
Copa de Campions de la CONCACAF CONCACAF Champions Cup CONCACAF Champions' Cup Copa de Campeones de la Concacaf Coupe des champions de la CONCACAF CONCACAF Champions' Cup CONCACAF Champions Cup CONCACAFチャンピオンズカップ Copa dos Campeões da CONCACAF CONCACAF Champions' Cup CONCACAF Champions' Cup CONCACAF Champions' Cup CONCACAF Şampiyonlar Kupası
Fylkesvei 6602
Fylkesvei 6602 (Fv6602) går mellom Gimse og Holem i Melhus kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 732 (Sør-Trøndelag).
So Fine (sang)
«So Fine» er en sang som ble skrevet av Johnny Otis som ble spilt inn og gitt ut på singel med The Fiestas i 1959.
Ike & Tina Turner spilte inn sangen og ga den ut på singel i 1968. Singelen kom på 50.-plass på R&B-lista og 117.-plass på Pop-lista. Sangen ble gitt ut på albumet So Fine senere samme år.
Tennstål
Tennstål, også auermetall eller ferrocerium, er en type ildstål der metallet ikke er stål, men en legering bestående av jern og opptil 65 % tilsetningsmetaller, særlig cerium, og som brukes til å gjøre opp ild. Slike legeringer kalles også auermetall, etter oppdageren Carl Auer von Welsbeach som først utviklet en legering av jern og opptil 20 % av metallet cerium. Andre tilsettningsstoffer som brukes i moderne ildstål for å regulere sprøhet, og derved mengden gnister som produseres, er jernoksider, lantan, neodymium, praseodymium og magnesium.
Det kan enkelt forklares som flint og stål, der en spesielt hardt herdet stålplate brukes som flinten, og en stang med tennstål-legeringen brukes som stål. Tennstål er mye mer effektivt enn det gamle ildstålet da den gir gnister med temperatur på 1650 ℃. I motsetning til fyrstikker og lightere, påvirkes ikke tennstål av vann, vind eller minustemperatur.
Callimicra
Callimicra er en slekt av biller som hører til familien praktbiller (Buprestidae).
Levevis
Lite er kjent med sikkerhet, men larvene borer trolig i ved.
Utbredelse
Slekten er utbredt i Sør- og Mellom-Amerika.
Willy Dähnhardt
Willy Dähnhardt (født 15. desember 1939, død 18. oktober 2010) var oversetter, impresario samt forskningsbibliotekar og lesesalsinpektør ved Det Kongelige Bibliotek i Danmark.
Dähnhart oversatt både opera, fag- og skjønnlitteratur. Blant hans oversettelser av librettoer er teksten til Carl Nielsens Maskarade til tysk. Fra 2008 var Dähnhardt ansvarlig for en rekke kåserier med forskere fra Forskerlesesalen på Det Kongelige Bibliotek. I 2010 ble han æresmedlem av Det Danske Sangselskab.
Thomas Jacobsen (offiser)
Thomas Jacobsen (født 3. mai 1909 i Moss, død 26. juni 1971) var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset med sverd, Norges høyeste utmerkelse. Etter krigen var han havnefogd i Kristiansand og havnesjef i Oslo.
Utenriksfart
Jacobsen utdannet seg til sjøoffiser i Horten. I 1931 ble han vernepliktig offiser og året etter tok han radioskole. Fra 1932 til 1939 seilte han som styrmann. Han var ansatt i Fred. Olsen og seilte i passasjertrafikk på Newcastle.
Andre verdenskrig
Under andre verdenskrig tjenestegjorde Jacobsen som offiser i de norske styrkene i Storbritannia, hovedsakelig som sjef for minesveipere og korvetter. Norge overtok 23. oktober 1941 den britiske korvetten «Rose», som var stasjonert i Renfrew i Skottland. Jacobsen var sjef på «Rose» fra oktober 1941 til mai 1943. «Rose» tjenestegjorde som eskorte for Atlanterhavskonvoier og Jacobsen ledet fartøyet i kamp. Han var deretter sjef på «Potentilla» før han fra april til desember 1944 var han sjef på korvetten «Tunsberg Castle». Med disse skipene deltok Jacobsen også i operasjoner på norskekysten.
Havnefogd og havnesjef
Etter krigen gikk Jacobsen over i sivil skipsfart. I 1946 ble han havefogd i Kristiansand, der han var til 1955. Som havnefogd sto Jacobsen i spissen for moderniserings- og utbyggingsarbeider i Kristiansand havn. I 1955 ble Jacobsen utnevnt til havnesjef i Oslo og også her ledet han arbeidet med å bygge ut og modernisere havnen.
Jacobsen beholdt tilknytningen til Sjøforsvaret og var i 1949 sjef for jageren KNM Oslo. Han ledet i 1952 kommisjonen for overtakelse av orlogsfartøyer fra USA.
Fra 1955 var han også medlem av Kristiansand bystyre. Jacobsen var også formann i styret for skoleskipet «Christian Radich».
Utmerkelser
Kapteinløytnant Jacobsen ble i statsråd 13. mai 1943 tildelt Krigskorset med sverd «for tapperhet og fremrakende [sic] ledelse av sitt fartøy, korvetten «Rose», under mange vellykkede angrep på ubåter under eskortetjeneste i Atlanterhavet i 1942.» «Rose» hadde da hatt 175 døgn i sjøen under eskortering av åtte konvoier over Atlanterhavet. Fartøyet hadde i 1942 gjort angrep mot 17 fiendtlige ubåter, med en ubåt antagelig senket og andre sterkt skadet. Jacobsen var for innsatsen tidligere hedret med den norske Krigsmedaljen og den britiske Distinguished Service Cross. Jacobsen ble for sin krigsinnsats også hedret med Deltagermedaljen og Haakon VIIs 70-årsmedalje. Av britene ble han også tildelt 1939–1945 Star, Atlantic Star og France and Germany Star. Jacobsen ble også dekorert med den britiske Victoriaordenen, ble utnevnt til ridder av Den islandske falkeorden og til kommandør av den thailandske Den hvite elefants orden.
Atnsjømyrene naturreservat
Atnsjømyrene naturreservat er et naturreservat og ramsarområde langs elva Atna i Folldal, Stor-Elvdal og Sør-Fron kommuner i Innlandet. Reservatet ble opprettet i 2001 «for å bevare området i naturtilstand og som landskapselement samt å bevare den tilhørende floraen og faunaen».
Atnsjømyrene er et myrkompleks av store flatmyrer med gjengroingstjern, høgstarrsump og kantsoner med vier. Myrene har stor verdi for fuglelivet. Myrene ligger ca 700 moh, nordvest for Atnsjøen, øst for Rondane nasjonalpark og Myldingi naturreservat.
Området ble utpekt til ramsarområde i 2011.
Norgesmesterskapet for brassband 1982
Norgesmesterskapet for brassband 1982, det 4. NM for brassband ble arrangert 14. februar 1982 i Grieghallen, Bergen.
Resultat og musikk
1. divisjon
Pliktverk i 1. divisjon i 1982 var The Land of the Long White Cloud - Aotearoa av Philip Sparke. Dommere var Harry Kvebæk, Ray Farr og Per Ohlsson.
2. divisjon
Oster Brass vant 2. divisjon - pliktverk Suite in Bb (Gordon Jacob); dommere var: Harry Kvebæk, Ray Farr og Per Ohlsson.
Sørmarka
Sørmarka kan vise til:
Ultratop
Ultratop-listene
Listene blir satt sammen basert på platesalget fra rundt 500 musikkforretninger og digitale butikker, samt avlytningstall fra strømmetjenester som Spotify. I motsetning til de fleste andre land, blir det laget to sett med regionale lister: ett for Flandern og ett for Vallonia. Dette skyldes landets historiske, språklige og kulturelle forskjeller. Ultratopp-listene blir publisert på både radio, tv og internett hver uke.
Ultratop 50 Singler (Flandern)
Ultra top 50 samler inn strømmetall og salgstall i Flandern hver uke fra settes sammen på nederlandsk.
Ultratop 50 Singler (Vallonia)
Den vallonske Ultratop 50-listen startet i 1995 som en topp 40-liste, Ultratop 40. Listen var en oversikt over de 40 mest solgte singlene i Belgias fransktalende deler. 4. september 2010 ble den vallonske listen gjort om til en topp 50-liste og omdøpt til Ultratop 50.
Ultratip Bubbling Under
I tillegg til hovedlistene Ultratop 50, publiserer organisasjonen en parallell liste kjent som Ultratip Bubbling Under. Listen baserer seg på de mest solgte, nedlastede, strømmede og radiospilte sangene som ikke er på Ultratop 50. Ultratip er dermed en slags liste over «bublare», altså låter som er potensiell hiter og som kan nå Ultratop i den kommende tiden.
Ultratop 200 Album
I tillegg til singellistene produserer Ultratop hitlister over de 200 mest populære musikkalbumene den siste uken. I likhet med singellistene publiseres det én liste for Vallonia og én for Flandern.
Andre Ultratop-lister
Per 2018 produserer Ultratop hitlister i følgende kategorier:
Catherine Ndereba
Catherine Ndereba (født 31. juli 1972) er en kenyansk maratonløper.
7. oktober 2001 satte hun verdensrekord på maraton med tiden 2:18.47. Tiden ble oppnådd i Chicago maraton. En uke tidligere, den 30. september, hadde Naoko Takahashi fra Japan løpt maraton på 2:19:46 i Berlin Maraton, og ble med det første første kvinne i historien som løp maraton under 2:20.
Catherine Ndereba vant både Chicago maraton og Boston maraton i 2000 og 2001.
I VM i friidrett 2003 vant hun gull på maratondistansen, mens det ble sølv under VM 2005 i Helsingfors. Under VM 2007 i Osaka tok hun et nytt VM-gull.
Norgesmesterskapet i bueskyting 1974
Norgesmesterskapet i bueskyting 1974 bestod av flere arrangementer som i 1974 kåret norgesmestere i bueskyting.
NM innendørs ble arrangert i Moss 31. mars. NM i skiveskyting ble arrangert i Trondheim 17.–18. august. NM i jakt- og feltskyting ble arrangert i Hamar 15. september.
Kongepokalen ble vunnet av Jan Erik Humlekjær.
Roar Hauglid
Roar Hauglid (født 26. desember 1910, død 18. november 2001) var en norsk kunsthistoriker. Han var Norges fjerde Riksantikvar (1958–1977), og han fikk tilnavnet «kulturens forsvarsminister».
Studiene ved Universitetet i Oslo avsluttet han i 1937 med magistergradsavhandlingen ''Setesdalens stavkirkeportaler. En studie i portalornamentikkens historie''. Fra 1936 hadde han arbeidet for Riksantikvaren, og han ble etter dette bedt om å fortsette. I 1950 tok han en doktorgrad i kunsthistorie og avhandlingen er trebindsverket ''Akantus. Mestrene i norsk treskurd''. Hauglid var også forfatter av en rekke andre verk om kirker og kirkekunst, blant annet om norske stavkirker.
I arbeid for riksantikvarembetet
Etter å ha arbeidet for Riksantikvaren siden 1936 ble han i 1946 utnevnt til førsteantikvar. En av hans oppgaver i denne stillingen var å stå for to større utstillinger 1954 i Brussel og Paris med tema norsk kunst gjennom 1000 år. Disse utstillingene resulterte blant annet i at UNESCO ga ham i oppdrag å stå for et større verk om norsk malerkunst i middelalderen. Norway : paintings from the stave churches kom ut i 1955 og ble oversatt til tysk, fransk og norsk.